Etter gjennombruddet til seniorfotball hos Aston Villa fikk Dorigo forespørsel om å spille VM-kvalifisering for hjemlandet . Det ble han nektet av Aston Villa-trener Tony Barton, som ikke ville gi slipp på ham for å dra langveis avgårde for flere ukers langt landslagsopphold. I stedet ble Dorigo rekruttert til å representere England så fort han kunne bli innvilget britisk statsborgerskap. Med 11 kamper for det engelske U21-landslaget, hvorav mange som kaptein, fikk Dorigo sin A-landslagsdebut for i 1989 i en kamp mot . Dorigo var for øvrig tatt ut i den engelske troppen til EM i fotball 1988, hvor han var reserve for Kenny Sansom i skadefraværet til Stuart Pearce, men uten å få en eneste kamp. Dorigo var også en del av den engelske troppen under VM i fotball 1990, hvor hans eneste kamp kom i bronsefinalen mot , samt en del av troppen under EM i fotball 1992. Totalt fikk han 15 landskamper for England etter at han ikke ble benyttet mer etter 1993-sesongen.